**Ministru kabineta noteikumu projekta "Grozījumi Ministru kabineta 2014.gada 17.jūnija noteikumos Nr.306 "Kārtība, kādā Finanšu un kapitāla tirgus komisija, Datu valsts inspekcija un Patērētāju aizsardzības centrs pieprasa un elektronisko sakaru komersants nodod noslodzes datus"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Nav jāaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējas ietekmes izvērtēšanas kārtība” 5.1 punktam |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts "Grozījumi Ministru kabineta 2014.gada 17.jūnija noteikumos Nr.306 "Kārtība, kādā Finanšu un kapitāla tirgus komisija, Datu valsts inspekcija un Patērētāju tiesību aizsardzības centrs pieprasa un elektronisko sakaru komersants nodod noslodzes datus"" (turpmāk – noteikumu projekts) izstrādāts, pamatojoties uz Elektronisko sakaru likuma (turpmāk – Likums) 70.panta divpadsmito daļu. Līdzšinējie noteikumi noteica noslodzes datu pieprasīšanas kārtību no elektronisko sakaru komersanta (turpmāk – komersants) Finanšu un kapitāla tirgus komisijai, Datu valsts inspekcijai un Patērētāju tiesību aizsardzības centram. Lai veiktu normatīvajos aktos noteikto uzraudzību par personu dalību Latvijas Republikā (turpmāk – LR) nelicencētajās interaktīvajās azartspēlēs un interaktīvajās izlozēs, ir izstrādāts noteikumu projekts, nosakot kārtību, kādā Izložu un azartspēļu uzraudzības inspekcija (turpmāk – IAUI) pieprasa un saņem no komersanta noslodzes datus. Noteikumu papildināts ar IAUI lai komersants, saņemot pieprasījumu, sniedz tā rīcībā esošos noslodzes datus IAUI norādītajā apjomā un atbildes sniegšanas veidā.. IAUI ir nepieciešams iekļaut to institūciju skaitā, kurām ir tiesības pieprasīt iepriekš minēto informāciju par subjektiem –LR nelicencētiem spēļu organizētājiem, kuri izmanto LR reģistrēto elektronisko sakaru komersantu tīmekļu vietnes, lai sabiedrībai ierobežotu piekļuvi nelicencētajām tīmekļa vietnēm interaktīvajā vidē.  Likuma norma stāsies spēkā 2019.gada 1.oktobrī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai mazinātu LR nelicencēto interaktīvo azartspēļu un interaktīvo izložu (turpmāk – spēles) tīmekļu vietņu pieejamību, nodrošinātu drošu spēļu vidi spēlētājiem un veicinātu spēlētāju novirzīšanu legālā spēļu vidē, kā arī veicinātu godīgu konkurenci starp spēļu organizatoriem, IAUI veic LR pieejamo interaktīvo azartspēļu tīmekļa vietņu uzraudzības funkcijas. Pamatojoties uz Likuma 19.panta pirmās daļas 11.1 punktu, arī IAUI būs iespējams elektronisko sakaru komersantiem pieprasīt noslodzes datus par IAUI identificētajām LR nelicencētajām spēļu tīmekļu vietnēm.  Lai nodrošinātu IAUI funkciju izpildi atbilstoši normatīvo aktu prasībām, 2019.gada 3.aprīlī tika pieņemti grozījumi Likumā, kas paredz IAUI tiesības pieprasīt no elektronisko sakaru komersanta un elektronisko sakaru komersantam pienākumu sniegt informāciju par tā abonentu vai lietotāju.  Atbilstoši noteikumu projektam, IAUI pieprasa datus elektroniski vai papīra formā, nosūtot komersantam pieprasījuma formu, atbilstoši noteikumu projekta 3.pielikumam. Noteikumu projekts paredz papildināt Ministru kabineta 2014.gada 17.jūnija noteikumus Nr.306 "Kārtība, kādā Finanšu un kapitāla tirgus komisija, Datu valsts inspekcija un Patērētāju aizsardzības centrs pieprasa un elektronisko sakaru komersants nodod noslodzes datus" ar atsauci uz Likuma 70.panta 8.3pantu, nosakot IAUI tiesības pieprasīt un saņemt informāciju no elektronisko sakaru komersanta.  Noteikumu projektā elektronisko sakaru komersantam, kuram ir informācija par LR nelicencēto azartspēļu organizētāja tīmekļa vietni, ir noteikta kārtība:   * kādā elektronisko sakaru komersantam tiek pieprasīta informācija; * kādā elektronisko sakaru komersants nodod noslodzes datus; * kādus noslodzes datus sniedz par abonentu vai lietotāju, kurš ir izmantojis LR nelicencētu spēļu organizētāja tīmekļa vietni.   Līdzšinējais tiesiskais regulējums neparedzēja IAUI tiesības pieprasīt elektronisko sakaru komersantiem informāciju par abonentu – LR nelicencētu spēļu organizētāju, vai lietotāju, kurš izmanto LR nelicencētas spēļu organizētāja tīmekļu vietnes. Lai LR veicinātu spēļu spēlēšanu legālā un atbilstoši normatīvajiem aktiem kontrolētā vidē, ir nepieciešams nepieļaut iespēju spēlētājam spēlēt LR nelicencētās spēļu organizētāju tīmekļu vietnēs. IAUI, pieprasot elektronisko sakaru komersantam datus par LR nelicencētu spēļu organizētāju vai lietotāju, iegūs informāciju arī par konkrēto spēlētāju un kādas LR nelicencētas spēļu organizētāju tīmekļa vietnes tika apmeklētas.  Veicinot godīgu konkurenci starp spēļu organizētājiem, tiks nodrošinātas godīgas un drošas spēles ar mērķi nodrošināt sabiedrības interešu un spēlētāju tiesību aizsardzību un ierobežot iespējamo nelikumīgi iegūtu līdzekļu legalizāciju. Šobrīd atbilstoši Likuma 70.panta 8.1 un 8.2 daļai noteikumu 3.pielikums nosaka noslodzes datu pieprasījuma saturu. Lai nodrošinātas IAUI tiesības pieprasīt un saņemt nepieciešamo informāciju par LR nelicencēto interaktīvo azartspēļu organizētāju tīmekļa vietnēm, papildināts noteikumu 3.pielikuma 2.punkts ar atsauci uz Likuma 70.panta 8.3 daļu. Likumā jau ir noteikts informācijas apjoms, kādu valsts institūcijas ir tiesīga pieprasīt.  Minētie likuma grozījumi stājās spēkā š.g. 4.aprīlī, līdz ar to noteikumu projektā netiek paredzēta administratīvā sloga palielināšanās, saskaņā ar Likumā jau piešķirtajām tiesībām un noteikto pienākumu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un IAUI. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir šobrīd reģistrētie 272 elektronisko sakaru komersanti, no kuriem 180 elektronisko sakaru komersanti, kas nodrošina publisko piekļuvi internetam un Latvijā nelicencēto interaktīvo azartspēļu un interaktīvo izložu organizētāji. IAUI no iepriekš minētajiem elektronisko sakaru komersantiem būs iespēja saņemt informāciju par veiktajām darbībām LR nelicencētajās tīmekļa vietnēs. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums aizsargās sabiedrību, spēļu spēlētājus un LR licencētos spēļu organizatorus, nodrošinot drošu interaktīvo vidi un godīgu konkurenci. Tiks mazināta pieejamība LR nelicencēto spēļu spēlētāju interaktīvo tīmekļu vietnēm, to skaits un veicināta godīga spēļu politika. Informācija par abonentu vai lietotāju, kuri apmeklē tīmekļa vietnes, jau ir elektronisko sakaru komersantu rīcībā un elektronisko sakaru komersantiem ir pienākums pēc IAUI pieprasījuma šo informāciju sniegt. |
| 3. | Administratīvo izmaksu monetārs novērtējums | Jau šobrīd Likuma 13.1 pantā IAUI ir noteiktas tiesības pieņemt lēmumu un elektronisko sakaru komersants ierobežo piekļuvi (bloķē) LR nelicencēto interaktīvo azartspēļu organizētāju tīmekļu vietnes.  IAUI, izvērtējot esošo sadarbību ar elektronisko sakaru komersantiem, secināja, ka elektronisko sakaru komersantiem administratīvais slogs nepalielināsies. Taču izmaiņas skars IAUI, jo palielināsies informācijas par LR nelicencēto interaktīvo azartspēļu tīmekļa vietnēm apjoms. Līdz ar to palielināsies IAUI administratīvais slogs. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi ir publicēta Finanšu ministrijas mājaslapas sadaļā “Sabiedrība līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokli par noteikumu projektu. Tāpat sabiedrības pārstāvji varēja sniegt viedokļus par noteikumu projektu pēc tā izsludināšanas Valsts sekretāru sanāksmē.  Informācija par noteikumu projektu papildus ir publicēta Valsts kancelejas mājaslapas sadaļā “Līdzdalība”. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokli par noteikumu projektu, par kuru ir publicēta uzziņa 2019.gada 1.jūlijā Finanšu ministrijas mājaslapas sadaļā “Sabiedrības līdzdalība” – “Tiesību aktu projekti” – “Nodokļu politika”, adrese: <https://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika>.  Informācija par noteikumu projektu papildus tika publicēta Valsts kancelejas mājaslapas sadaļā “Līdzdalība” <https://mk.gov.lv/content/ministru_kabineta_diskusiju_dokumenti> |
| 3. | Sabiedrības līdzdalības rezultāti | Priekšlikumi vai iebildumi nav saņemti. |
| 4. | Cita informācija | Sabiedrībai normatīvais akts pēc pieņemšanas tiks paziņots, to izsludinot publikāciju oficiālajā izdevumā “Latvijas Vēstnesis”, kā arī normatīvais akts būs pieejams bezmaksas tiesību aktu datu bāzē www.likumi.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija un IAUI. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošo institūciju likvidācija vai reorganizācija netiek paredzēta.  Noteikumu projektā noteiktais regulējums tiks īstenots esošo cilvēkresursu un finanšu līdzekļu ietvaros. |
| 3. | Cita informācija | Nav. |

Finanšu ministrs J. Reirs

Velpe 67095672

[elina.velpe@fm.gov.lv](mailto:elina.velpe@fm.gov.lv)